Na osnovu člana 2.12 Izbornog zakona Bosne i Hercegovine („Službeni glasnik BiH“, broj: 23/01, 07/02, 09/02, 20/02, 25/02, 04/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 i 41/20), člana 7. Uputstva o utvrđivanju kvalifikacija, broja i imenovanju članova izborne komisije osnovne izborne jedinice u BiH („Službeni glasnik BiH“, broj: 67/21) i člana 1. Odluke o objavljivanju javnog oglasa za imenovanje tri člana Gradske izborne komisije („Službene novine Grada Zenica“, broj: 5/22), Gradsko vijeće Zenica objavljuje

**JAVNI OGLAS**  
**za imenovanje tri člana Gradske izborne komisije**

**I**

Objavljuje se javni oglas za imenovanje tri člana Gradske izborne komisije.  
Člana Gradske izborne komisije imenuje Gradsko vijeće, uz saglasnost Centralne izborne komisije Bosne i Hercegovine na period od 7 (sedam) godina, od dana davanja saglasnosti Centralne izborne komisije BiH.

Kandidat za člana Gradske izborne komisije treba ispunjavati sljedeće opće uslove:

1. da je osoba sa pravom glasa;
2. da je osoba sa odgovarajućom stručnom spremom.

**II**

1. Pored uslova iz tačke I ovog oglasa, osoba koja je kandidat za člana Gradske izborne komisije mora ispunjavati sljedeće posebne uslove:
2. da ima prebivalište na području grada Zenica;
3. da ima završen fakultet, VII/1 stepen stručne spreme ili završen fakultet Bolonjskog sistema studiranja sa najmanje 180 ETCS i
4. da posjeduje iskustvo u provođenju izbora.
5. Pod iskustvom u provođenju izbora podrazumijeva se:
6. članstvo u Izbornoj komisiji i
7. članstvo u biračkom odboru na izborima obuhvaćenim Izbornim zakonom BiH.

**III**

1. Sastav Gradske izborne komisije mora biti multietničan tako da odražava zastupljenost konstitutivnih naroda, uključujući i ostale, vodeći računa o posljednjem popisu stanovništva provedenom na državnom nivou.
2. U sastavu Izborne komisije nastojaće se obezbijediti zastupljenost spolova u skladu sa Zakonom o ravnopravnosti spolova u BiH.

**IV**

U skladu sa članom 2.3 Izbornog zakona BiH, za člana Gradske izborne komisije ne može biti imenovana osoba:

1. koja se ne može kandidirati u smislu odredbi članova 1.6, 1.7 i 1.7a Izbornog zakona BiH;
2. koja je član najvišeg izvršno-političkog organa političke stranke ili koalicije (predsjednik, potpredsjednik, generalni sekretar ili član izvršnog odbora ili glavnog odbora);
3. koja je nosilac izabranog mandata ili je član izvršnog organa vlasti, osim u slučajevima predviđenim članom 2.12 stav (4) Izbornog zakona BiH;
4. koja je kandidat za izbore za bilo koji nivo vlasti;
5. kojoj je izrečena kazna za radnju koja predstavlja težu povredu izbornih zakona ili propisa za koju je lično odgovorna, u posljednje četiri godine, računajući od dana pravosnažnosti odluke.

**V**

Član Gradske izborne komisije ne može biti zastupnik, odnosno punomoćnik političkog subjekta koji učestvuje na izborima, niti lice koje je pravosnažnom sudskom presudom osuđeno na kaznu zatvora u trajanju od šest mjeseci ili duže.

**VI**

Uz potpisanu prijavu na javni oglas potrebno je dostaviti sljedeću dokumentaciju:

1. kraću biografiju;
2. ovjerenu diplomu o stečenoj stručnoj spremi kandidata;
3. dokaz o posjedovanju iskustva kandidata u provođenju izbora;
4. ovjerenu fotokopiju lične karte;
5. uvjerenje o prebivalištu izdato od nadležnog organa, ne starije od tri mjeseca;
6. svojeručno potpisanu i od nadležnog organa ovjerenu izjavu o nepostojanju smetnji iz tačke IV ovog javnog oglasa (član 2.3 Izbornog zakona BiH);
7. izjavu o nacionalnom izjašnjenju sa posljednjeg popisa stanovništva u BiH, svojeručno potpisanu i ovjerenu od nadležnog organa;
8. svojeručno potpisanu i od nadležnog organa ovjerenu izjavu o nepostojanju smetnji iz tačke V ovog javnog oglasa (član 2.12 stav (7) Izbornog zakona BiH), odnosno da osoba koja je kandidat za člana Općinske izborne komisije nije zastupnik, odnosno punomoćnik političkog subjekta koji učestvuje na izborima, niti lice koje je pravosnažnom sudskom presudom osuđeno na kaznu zatvora u trajanju od šest mjeseci i duže.

**VII**

Ovaj javni oglas će se objaviti u dnevnim novinama „Oslobođenje“, na web stranici Općine Zenica (www.zenica.ba) i oglasnoj ploči Grada.

Dokumenti koji se prilažu uz prijavu moraju biti originali ili ovjerene kopije.

Rok za podnošenje prijava je 8 dana od dana objave u dnevnim novinama „Oslobođenje“.

Prijavu na ovaj javni oglas dostaviti preporučeno poštom, ili na protokol Grada, u zatvorenoj koverti sa naznakom:

**„JAVNI OGLAS ZA IMENOVANJE TRI ČLANA GRADSKE IZBORNE KOMISIJE – NE OTVARAJ“**  
na sljedeću adresu:

**GRAD ZENICA**  
**KOMISIJA ZA IZBOR I IMENOVANJA**  
**Trg BiH br 6, 72 000 Zenica**

Po zatvaranju javnog oglasa, Komisija za izbor i imenovanja izvršit će klasifikaciju kandidata na one koji ispunjavaju uvjete tražene javnim oglasom i na one koji ne ispunjavaju uvjete javnog oglasa.

Komisija će obaviti intervju, nakon čega će sačiniti rang-listu sa redoslijedom kandidata prema uspjehu postignutom na intervjuu i istu dostaviti Gradskom vijeću.

Nepotpune i neblagovremene prijave neće biti razmatrane.

**Predsjedavajući Gradskog vijeća**

Mirza Husetić, s.r.